title: Regulamentul de punere în aplicare (UE) 2016/1346 al Comisiei din 8 august 2016 de extindere a taxei antidumping definitive instituită prin Regulamentul de punere în aplicare (UE) nr. 1008/2011 al Consiliului, astfel cum a fost modificat prin Regulamentul de punere în aplicare (UE) nr. 372/2013 al Consiliului, asupra importurilor de transpalete manuale și componente de bază ale acestora, originare din Republica Populară Chineză, la importurile de transpalete manuale ușor modificate originare din Republica Populară Chineză

text:
               9.8.2016

               RO

               Jurnalul Oficial al Uniunii Europene

               L 214/1

         REGULAMENTUL DE PUNERE ÎN APLICARE (UE) 2016/1346 AL COMISIEI
   din 8 august 2016
   de extindere a taxei antidumping definitive instituită prin Regulamentul de punere în aplicare (UE) nr. 1008/2011 al Consiliului, astfel cum a fost modificat prin Regulamentul de punere în aplicare (UE) nr. 372/2013 al Consiliului, asupra importurilor de transpalete manuale și componente de bază ale acestora, originare din Republica Populară Chineză, la importurile de transpalete manuale ușor modificate originare din Republica Populară Chineză
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) („regulamentul de bază”), în special articolul 13 alineatul (3) și articolul 14 alineatul (5),
   întrucât:
   1.   PROCEDURA

   1.1.   Investigații anterioare și măsuri existente

               (1)

               În iulie 2005, prin Regulamentul (CE) nr. 1174/2005 (2), Consiliul a instituit o taxă antidumping definitivă la importurile de transpalete manuale și la componentele de bază ale acestora originare din Republica Populară Chineză („RPC”). Măsurile au constat într-o taxă antidumping ad valorem cuprinsă între 7,6 % și 46,7 % (denumite în continuare „măsurile antidumping inițiale”).

               (2)

               În iulie 2008, în urma unei reexaminări intermediare parțiale ex officio în temeiul articolului 11 alineatul (3) din regulamentul de bază, Consiliul a precizat domeniul de aplicare a măsurilor și a exclus de la aplicarea măsurilor antidumping inițiale anumite produse, precum elevatoare, stivuitoare, platforme de ridicare și paletizoare cu sistem de cântărire, care au fost considerate ca fiind diferite de transpaletele manuale din cauza caracteristicilor, a funcțiilor și a utilizărilor finale specifice ale acestora (3).

               (3)

               În iunie 2009, prin Regulamentul (CE) nr. 499/2009 (4), Consiliul, în urma unei anchete privind eludarea unor măsuri în vigoare în temeiul articolului 13 din regulamentul de bază, a extins taxa antidumping definitivă aplicabilă pentru „toate celelalte societăți” impusă prin Regulamentul (CE) nr. 1174/2005 la transpaletele manuale expediate din Thailanda, indiferent dacă acestea sunt declarate ca fiind originare din Thailanda sau nu.

               (4)

               În octombrie 2011, prin Regulamentul de punere în aplicare (UE) nr. 1008/2011 (5), Consiliul a instituit o taxă antidumping definitivă la importurile de transpalete manuale originare din RPC în urma unei reexaminări în perspectiva expirării măsurilor în temeiul articolului 11 alineatul (2) din regulamentul de bază.

               (5)

               În aprilie 2013, Regulamentul de punere în aplicare (UE) nr. 372/2013 al Consiliului (6) a modificat Regulamentul de punere în aplicare (UE) nr. 1008/2011 al Consiliului, în urma unei reexaminări intermediare în conformitate cu articolul 11 alineatul (3) din regulamentul de bază și a instituit un nivel al taxei de 70,8 % aplicabil tuturor importurilor în Uniune de transpalete manuale originare din RPC.

               (6)

               În septembrie 2014, Comisia a modificat Regulamentul de punere în aplicare (UE) nr. 1008/2011 prin Regulamentul de punere în aplicare (UE) nr. 946/2014 al Comisiei (7) în urma unei reexaminări în ceea ce privește un nou exportator, în conformitate cu articolul 11 alineatul (4) din regulamentul de bază, instituind un nivel individual al taxei de 54,1 % asupra importurilor de transpalete manuale provenind de la Ningbo Logitrans Handling Equipment Co.

               (7)

               Măsurile în vigoare în prezent constau într-o taxă antidumping definitivă la importurile de transpalete manuale și de componente de bază ale acestora originare din RPC, astfel cum este descris în considerentele 5 și 6 de mai sus.

         1.2.   Cererea

               (8)

               La 4 noiembrie 2015, Comisia a primit o cerere, în conformitate cu articolele 13 alineatul (3) și 14 alineatul (5) din regulamentul de bază, prin care i se solicita anchetarea unei posibile eludări a măsurilor în vigoare, precum și supunerea la înregistrare a importurilor produsului care face obiectul anchetei.

               (9)

               Cererea a fost depusă de BT Products AS, Lifter SRL și de PR Industrial SRL, producători de transpalete manuale din cadrul Uniunii.

         1.3.   Produsul în cauză și produsul care face obiectul anchetei

   1.3.1.   Produsul în cauză

               (10)

               Produsul care face obiectul posibilei eludări este reprezentat de transpalete manuale și de componentele de bază ale acestora și anume șasiurile și sistemele hidraulice, originare din RPC, încadrate în prezent la codurile NC ex 8427 90 00 și ex 8431 20 00 (coduri TARIC 8427900019 și 8431200019). Transpaletele manuale sunt cărucioare cu roți pe care sunt instalate brațe de furcă mobile pentru manipularea paletelor, proiectate pentru a fi împinse, trase și ghidate manual, pe suprafețe netede, plane, dure, de către un operator pedestru care acționează un braț articulat. Transpaletele manuale sunt proiectate exclusiv pentru ridicarea unei sarcini, prin acționarea brațului ca o pompă, până la o înălțime suficientă pentru a permite transportul și nu au nicio altă funcție sau utilizare suplimentară, cum ar fi, de exemplu: (i) deplasarea și ridicarea sarcinilor pentru depunerea lor la o înălțime mai mare sau facilitarea stocării sarcinilor (elevatoare); (ii) stivuirea paletelor una peste alta (stivuitoare); (iii) ridicarea sarcinilor la nivelul de lucru (platforme de ridicare); sau (iv) ridicarea și cântărirea sarcinilor (paletizoare cu sistem de cântărire).

         1.3.2.   Produsul care face obiectul anchetei

               (11)

               Produsul care face obiectul anchetei este identic cu cel definit în considerentul anterior, dar este prezentat la import cu un așa-numit „sistem de indicare a greutății” constând într-un mecanism de cântărire neintegrat în șasiu, încadrat în prezent la aceleași coduri NC ca produsul în cauză, dar care se încadrează la coduri TARIC diferite (8427900030 și 8431200050 și originar din RPC.

               (12)

               În faza de deschidere, a fost definită o marjă de eroare pentru sistemul de afișare a masei mai mare sau egală cu 1 % din sarcină. Cu toate acestea, ancheta a stabilit că precizia sistemului de afișare a masei, nu constituie o caracteristică esențială care să permită diferențierea produsului care face obiectul anchetei de transpaletele manuale. Mai precis, potrivit analizei efectuate în considerentele 54-59 de mai jos mecanismul de cântărire a produsului care face obiectul anchetei nu schimbă caracteristicile esențiale ale acestui produs, precum structura și utilizarea și nu permite diferențierea de produsul în cauză.

         1.4.   Deschiderea anchetei

               (13)

               După ce a stabilit, în urma informării statelor membre, faptul că existau suficiente dovezi prima facie pentru deschiderea unei anchete în temeiul articolului 13 alineatul (3) și al articolului 14 alineatul (5) din regulamentul de bază, Comisia a decis anchetarea posibilei eludări a măsurilor în vigoare și supunerea la înregistrare a importurilor produsului care face obiectul anchetei.

               (14)

               Ancheta a fost deschisă prin Regulamentul de punere în aplicare (UE) 2015/2346 al Comisiei (8) (denumit în continuare „regulamentul de deschidere”).

         1.5.   Ancheta

               (15)

               Comisia a informat oficial autoritățile din RPC, producătorii-exportatori din țara respectivă, importatorii din Uniune cunoscuți ca fiind interesați și industria Uniunii cu privire la deschiderea anchetei.

               (16)

               Au fost trimise chestionare producătorilor-exportatori din RPC, precum și importatorilor din Uniune cunoscuți.

               (17)

               Comisia a oferit părților interesate posibilitatea de a-și face cunoscut punctul de vedere în scris și de a solicita să fie audiate în termenul prevăzut în regulamentul de deschidere. Toate părțile au fost informate că necooperarea ar putea conduce la aplicarea articolului 18 din regulamentul de bază și la constatări bazate pe faptele disponibile.

               (18)

               Un producător-exportator din RPC s-a manifestat furnizând observații, însă nu a prezentat niciun răspuns la chestionarul destinat producătorilor-exportatori. Prin urmare, s-a considerat că nu a cooperat la anchetă (a se vedea considerentul 26 de mai jos).

               (19)

               Trei importatori au transmis Comisiei un răspuns la chestionar.

               (20)

               Un furnizor de sisteme de indicare a greutății stabilit în Uniune și-a făcut cunoscut în scris punctul său de vedere cu privire la anchetă.

               (21)

               Comisia a efectuat vizite de verificare la sediile următoarelor societăți:

                           —

                           producătorul din Uniune: P.R. Industrial s.r.l., 53031 Casole d'Elsa, Siena, Italia;

                           —

                           importatorul în Uniune: Hyster-Yale Nederland b.v., 6541 CN Nijmegen, Țările de Jos.

         1.6.   Perioada de anchetă și perioada de raportare

               (22)

               Perioada de anchetă a acoperit perioada cuprinsă între 1 ianuarie 2011 și 30 septembrie 2015. În cursul perioadei de anchetă, au fost colectate date pentru a investiga, inter alia, pretinsa modificare a configurației schimburilor comerciale.

               (23)

               Pentru perioada de raportare, cuprinsă între 1 octombrie 2014 și 30 septembrie 2015, au fost colectate date mai detaliate, pentru a se examina dacă importurile compromiteau efectul corectiv al măsurilor antidumping în vigoare, precum și pentru a verifica pretinsa existență a dumpingului.

         2.   REZULTATELE ANCHETEI

   2.1.   Observații generale

               (24)

               În conformitate cu articolul 13 alineatul (1) din regulamentul de bază, evaluarea unei eventuale eludări s-a efectuat analizându-se, în mod succesiv:

                           —

                           dacă a existat o modificare a configurației schimburilor comerciale între RPC și Uniune;

                           —

                           dacă această modificare a decurs dintr-o practică, dintr-un proces sau dintr-o activitate pentru care nu exista altă motivație suficientă sau justificare economică decât instituirea măsurilor antidumping în vigoare;

                           —

                           dacă au existat elemente de probă pentru a dovedi existența unui prejudiciu sau compromiterea efectelor corective ale măsurilor antidumping în vigoare în ceea ce privește prețurile și/sau cantitățile produsului care face obiectul anchetei;

                           —

                           și dacă au existat elemente de probă care să ateste existența dumpingului în raport cu valorile normale stabilite anterior pentru produsul în cauză.

         2.2.   Cooperare

               (25)

               Niciunul dintre producătorii-exportatori cunoscuți stabiliți în RPC nu a cooperat în cadrul anchetei și nu a solicitat o scutire de la orice posibilă extindere a măsurilor în vigoare prin răspuns la chestionarul care i-a fost trimis.

               (26)

               Cu toate acestea, astfel cum se explică în considerentul 18, Noblelift a transmis observații ca urmare a deciziei de deschidere, dar nu a răspuns la chestionar, constatându-se astfel că nu a cooperat, în conformitate cu articolul 18 din regulamentul de bază.

               (27)

               Prin urmare, Comisia nu a fost în măsură să verifice direct la sursă natura unei eventuale eludări.

               (28)

               În consecință, concluziile cu privire la evaluarea unei eventuale eludări, astfel cum se arată în considerentul 24, au trebuit stabilite pe baza datelor disponibile, în conformitate cu articolul 18 din regulamentul de bază.

               (29)

               În această perspectivă, concluziile au fost elaborate pe baza informațiilor primite de la importatorii care au cooperat, pe baza statisticilor Eurostat și pe baza cererii. Au fost, de asemenea, luate în considerare, după caz, observațiile prezentate de către producătorul-exportator care s-a manifestat.

         2.3.   Modificarea configurației schimburilor comerciale

               (30)

               Din cauza lipsei de cooperare din partea producătorilor-exportatori, volumele importurilor au fost stabilite pe baza statisticilor Eurostat și a informațiilor furnizate de către cei trei importatori care au cooperat și de către reclamanți.

               (31)

               În plus, datele utilizate pentru analiza modificării configurației schimburilor comerciale se bazează pe importurile de transpalete complete. Măsurile antidumping în vigoare acoperă atât transpaletele manuale, cât și componentele de bază ale acestora (și anume șasiurile și sistemele hidraulice). Conform datelor Eurostat, importurile așa-numitelor componente de bază din RPC către Uniune sunt neglijabile sau inexistente.

               (32)

               În sfârșit, codul TARIC, sub care produsul care face obiectul anchetei a fost importat, includea, de asemenea, importurile altor tipuri de transpalete, și anume paletizoare cu sistem de cântărire, elevatoare, stivuitoare și platforme de ridicare care sunt diferite de produsul în cauză.

               (33)

               Tabelul de mai jos prezintă volumul importurilor de transpalete manuale și de „alte tipuri de transpalete”, inclusiv produsul care face obiectul anchetei, pe baza datelor furnizate de Eurostat în cursul perioadei de anchetă.

                  Tabelul 1

                           Importuri către UE (nr. bucăți)

                           2011

                           2012

                           2013

                           2014

                           Perioada de raportare

                           Transpalete manuale

                           573 400

                           575 607

                           236 340

                           113 753

                           96 115

                              Indice

                              100

                              100

                              41

                              20

                              17

                           Alte tipuri de transpalete

                           231 949

                           217 045

                           161 542

                           275 632

                           355 844

                              Indice

                              100

                              94

                              70

                              119

                              153

                              Sursă: Eurostat.

               (34)

               Pe baza acestor informații, importurile de transpalete manuale au scăzut cu mai mult de 80 % în cursul perioadei de anchetă. Cea mai importantă scădere a fost înregistrată între 2012 și 2013 (cu 60 %). Această tendință a continuat în anii următori, însă într-o mai mică măsură.

               (35)

               Scăderea din 2013 a avut loc după încheierea reexaminării intermediare din aprilie 2013 menționate la considerentul 5 de mai sus, care a avut drept rezultat creșterea taxei antidumping pentru transpaletele manuale originare din RPC la o taxă vamală națională unică de 70,8 %.

               (36)

               În schimb, importurile de „alte tipuri de transpalete” inclusiv ale produsului care face obiectul anchetei au crescut în 2014 și în perioada de raportare cu mai mult de 50 % în comparație cu începutul perioadei de anchetă. Această modificare a configurației schimburilor comerciale a avut loc, în mare măsură, în paralel cu scăderea semnificativă a importurilor de transpalete manuale.

               (37)

               Cu toate că nu a fost posibil să se identifice importurile produsului care face obiectul anchetei pe baza datelor Eurostat, informațiile colectate în timpul anchetei au arătat indicii clare că această creștere a importurilor „de alte tipuri de transpalete” ar putea, de fapt, să fie atribuită creșterii importurilor produsului care face obiectul anchetei.

               (38)

               În primul rând, scăderea considerabilă a importurilor de transpalete manuale și creșterea substanțială a importurilor de „alte tipuri de transpalete” inclusiv ale produsului care face obiectul anchetei a coincis cu creșterea semnificativă a taxei antidumping în 2013.

               (39)

               În al doilea rând, reclamanții au furnizat informații conform cărora, imediat după majorarea taxelor antidumping, mai mulți importatori au depus la autoritățile vamale din Germania și din Republica Cehă cereri de informații tarifare obligatorii solicitând ca produsul care face obiectul anchetei să fie încadrat la codul TARIC pentru „alte tipuri de transpalete” care nu fac obiectul taxei antidumping. Depunerea unor astfel de cereri imediat după majorarea taxelor antidumping sugerează că acestea au fost înaintate numai pentru a fi evitate taxe antidumping mai ridicate.

               (40)

               În al treilea rând, având în vedere faptul că statisticile Eurostat nu disociază importurile produsului care face obiectul anchetei, analiza modificării configurației schimburilor comerciale s-a bazat, de asemenea, pe informațiile furnizate de cei trei importatori care au cooperat.

               (41)

               Cei trei importatori care au cooperat au reprezentat între 2 % și 7 % din importurile produsului care face obiectul anchetei și al altor transpalete în raport cu volumul total al „altor tipuri de transpalete” înregistrat de Eurostat și între 1 % și 6 % din totalul importurilor de transpalete manuale și „alte tipuri de transpalete” din cursul perioadei de raportare.

               (42)

               În cursul perioadei de anchetă, importurile realizate de acești importatori au evoluat după cum urmează:

                  Tabelul 2

                           Importurile din RPC realizate de importatorii cooperanți (indice)

                           2011

                           2012

                           2013

                           2014

                           Perioada de raportare

                              Produsul în cauză

                              100

                              111

                              31

                              2

                              4

                              Produsul care face obiectul anchetei

                              100

                              350

                              2 800

                              97 133

                              100 500

                              Alte tipuri de transpalete

                              100

                              82

                              71

                              93

                              103

                              Sursă: Răspunsurile la chestionar ale importatorilor.

               (43)

               Informațiile furnizate de importatorii care au cooperat la anchetă au confirmat că în cursul perioadei de anchetă importatorii au sporit achizițiile din RPC ale produsului care face obiectul anchetei, în timp ce, în paralel, importurile de transpalete manuale au scăzut. În timp ce importurile produsului care face obiectul anchetei au fost deja realizate în 2011 și 2012 ca urmare a extinderii măsurilor aplicate pe baza constatărilor reexaminării efectuate în perspectiva expirării măsurilor menționată în considerentul 4 de mai sus, acestea au crescut mai semnificativ în 2013, după majorarea taxei antidumping. Cea mai mare creștere a avut loc în 2014 când importurile au atins niveluri net superioare nivelurilor atinse în 2011 și au crescut în continuare în cursul perioadei de raportare. În paralel, importurile de transpalete manuale aproape au dispărut în 2014 și în cursul perioadei de anchetă. Aceeași tendință se poate observa și în datele Eurostat, care indică faptul că cea mai semnificativă creștere a importurilor de „alte tipuri de transpalete” a avut loc tot în 2014.

               (44)

               Pe de altă parte, volumul importurilor de „alte tipuri de transpalete” excluzând produsul care face obiectul anchetei a rămas aproape neschimbat (a evoluat cu 3 % în cursul perioadei de anchetă) și, în ceea ce privește numărul de unități, nivelul global a rămas foarte scăzut în comparație cu importurile produsului care face obiectul anchetei (a se vedea considerentul 33 de mai sus).

               (45)

               În al patrulea rând, astfel cum se stabilește în considerentele 52-59 de mai jos, produsul care face obiectul anchetei are aceleași caracteristici de bază și este destinat acelorași utilizări finale ca transpaletele manuale și este interschimbabil cu acestea, în timp ce toate celelalte tipuri de transpalete sunt utilizate în scopuri diferite și nu sunt interschimbabile cu transpaletele manuale.

               (46)

               Pe această bază, s-a concluzionat că creșterea importurilor de „alte tipuri de transpalete”, astfel cum a fost observată de Eurostat, a fost cauzată de creșterea importurilor produsului care face obiectul anchetei. În această perspectivă, s-a estimat, pe baza datelor privind importurile, că volumul unităților importate ale produsului care face obiectul anchetei a crescut cu aproximativ 110 000 de unități între 2013 și 2014, ceea ce corespunde unei creșteri de circa 70 %, iar între 2014 și perioada de raportare a cunoscut în continuare o creștere de mai mult de 80 000 de unități, ceea ce corespunde unei creșteri de circa 30 %. În anii anteriori perioadei de anchetă, importurile au manifestat chiar o tendință de scădere.

               (47)

               Prin urmare, în lipsa oricărei cooperări din partea producătorilor-exportatori chinezi, s-a concluzionat că a avut loc o modificare a configurației schimburilor comerciale în sensul articolului 13 alineatul (1) din regulamentul de bază.

         2.4.   Natura practicii de eludare

               (48)

               Reclamanții afirmă că practica de eludare constă în importul de produse ușor modificate prin simpla încorporare a unui „sistem de indicare a greutății” neintegrat în șasiu, având o marjă de eroare mai mare sau egală cu 1 % din sarcină. Aceste produse sunt, în mod incorect, declarate la import ca fiind paletizoare cu sistem de cântărire.

               (49)

               Reclamanții au susținut că produsul care face obiectul anchetei este diferit de paletizoarele cu sistem de cântărire, deoarece mecanismul de cântărire al produsului care face obiectul anchetei este mult mai puțin sofisticat decât mecanismul de cântărire al paletizoarelor cu sistem de cântărire și nu oferă rezultate suficient de precise. De asemenea, aceștia au afirmat că structura ambelor produse este în mod semnificativ diferită.

         2.4.1.   Paletizoare cu sistem de cântărire

               (50)

               În conformitate cu clarificarea sferei de aplicare a măsurilor care a exclus anumite produse, printre care paletizoarele cu sistem de cântărire menționate în considerentul 2 de mai sus, ancheta a arătat că paletizoarele cu sistem de cântărire au o balanță inclusă în șasiu, adică în brațele furcii. Prin urmare, dispozitivul de cântărire a paletizorului cu sistem de cântărire cuprinde captori de sarcină de înaltă precizie (sau celule) care sunt amplasați în brațele furcii. Furcile, prin urmare, sunt alcătuite din două părți. Senzorii sunt montați și poziționați în partea inferioară. Partea superioară este poziționată deasupra senzorilor. Acest mecanism permite o măsurare exactă și precisă a greutății aplicate pe brațele furcii.

               (51)

               Echipamentul este fragil și necesită o etalonare periodică. Spre deosebire de produsul în cauză și de produsul care face obiectul anchetei, sistemul nu este conceput pentru ridicarea și deplasarea intensivă a sarcinilor, deoarece aceste operații ar afecta dispozitivul de cântărire. În plus, spre deosebire de produsul în cauză și de produsul care face obiectul anchetei, utilizarea paletizoarelor cu sistem de cântărire presupune o formare de specialitate.

         2.4.2.   Produsul care face obiectul anchetei

               (52)

               Ancheta a stabilit că produsul care face obiectul anchetei are în mod esențial aceeași structură și este destinat aceleiași utilizări ca transpaletele manuale care sunt cărucioare cu roți de susținere a brațelor furcii de ridicare pentru manevrarea paletelor, proiectate pentru a fi împinse, trase și ghidate manual, pe suprafețe netede, plane, dure, de către un operator pedestru care acționează un braț articulat. Cărucioarele respective sunt concepute pentru ridicarea unei sarcini prin acționarea brațului ca o pompă, până la o înălțime suficientă pentru a permite transportarea acesteia.

               (53)

               Produsul care face obiectul anchetei este echipat în mod suplimentar cu un dispozitiv de cântărire (mecanic sau electronic). Cu toate acestea, dispozitivul nu este încorporat în șasiu, iar furcile sunt alcătuite dintr-o singură componentă, exact ca produsul în cauză. În schimb, dispozitivul de cântărire se montează direct pe structura transpaletelor manuale și poate fi ulterior îndepărtat fără a modifica structura și utilizarea transpaletelor manuale. Fără dispozitivul de cântărire, produsul care face obiectul anchetei nu poate fi deosebit de o transpaletă manuală și este destinat exact acelorași utilizări ca transpaletele manuale.

               (54)

               Pe de altă parte, dispozitivul de cântărire al produsului care face obiectul anchetei oferă doar o indicație aproximativă a greutății cu o marjă de eroare considerabilă în anumite cazuri. Ancheta a arătat că, spre deosebire de ceea ce s-a susținut în faza de deschidere, precizia dispozitivului de cântărire nu constituie o caracteristică esențială a produsului care face obiectul anchetei în comparație cu produsul în cauză. Chiar dotat cu un sistem de cântărire precis, produsul care face obiectul anchetei prezintă, din punctul de vedere al structurii și utilizării, aceleași caracteristici ca transpaletele manuale.

               (55)

               Acest fapt este în contrast cu principalele caracteristici ale paletizoarelor cu sistem de cântărire care, după cum s-a explicat mai sus, sunt echipate cu dispozitive sofisticate și costisitoare integrate în șasiu (și anume, în brațele furcii), necesitând, de asemenea, o structură a furcii diferită. Dispozitivele de cântărire ale paletizoarelor cu sistem de cântărire nu sunt amovibile și furnizează valori precise și exacte. Tehnologiile și procesele de producție pentru paletizoarele cu sistem de cântărire sunt fundamental diferite de cele ale produsului care face obiectul anchetei.

               (56)

               În cursul anchetei, au fost identificate două tipuri diferite de dispozitive de cântărire: mecanice și electronice. Dispozitivele de cântărire electronice par să fie mai precise la indicarea greutății decât dispozitivele de cântărire mecanice.

               (57)

               Producătorul-exportator care a prezentat observații în urma deciziei de deschidere a susținut că transpaletele manuale pe care le-a exportat au fost echipate cu un mecanism de cântărire electronic brevetat integrat în șasiu. Acest mecanism de cântărire ar fi oferit o pretinsă „bună precizie de cântărire” și ar fi răspuns cerințelor clienților. În al doilea rând, producătorul-exportator a susținut că definiția preciziei de cântărire adoptată în faza de deschidere, și anume „o marjă de eroare mai mare sau egală cu 1 % din sarcină”, nu este adecvată, deoarece se referă doar la noțiunea de „sarcină”, în timp ce precizia de cântărire poate fi realizată doar prin sarcini cel puțin 100 kg.

               (58)

               Pe această bază, producătorul-exportator a susținut că definiția produsului care face obiectul anchetei ar trebui modificată prin trimitere numai la „mecanismele mecanice de cântărire” și că pragul de 1 % trebuie eliminat din definiție.

               (59)

               Cu toate acestea, spre deosebire de ceea ce s-a susținut, mecanismul de cântărire a fost doar montat pe structura transpaletei manuale și nu a fost deci integrat în șasiu, și anume în brațele furcii. Mecanismul de cântărire poate fi comercializat separat. În timp ce dispozitivul în cauză a furnizat într-adevăr o indicație mai precisă a greutății decât dispozitivele mecanice de cântărire, rămâne valabil faptul că structura cărucioarelor exportate de această societate este identică cu cea a transpaletelor manuale. Prin urmare, s-a considerat că acest dispozitiv nu schimbă caracteristicile esențiale ale transpaletelor manuale și se încadrează în definiția produsului care face obiectul anchetei.

         2.4.3.   Concluzie privind existența unor practici de eludare

               (60)

               Ancheta a stabilit că produsul care face obiectul anchetei este, în mod evident, diferit de paletizoarele cu sistem de cântărire, deoarece nu au aceleași caracteristici de bază și utilizări finale. Aceste produse nu sunt interschimbabile.

               (61)

               Pe de altă parte, produsul care face obiectul anchetei are aceleași caracteristici de bază și utilizări finale ca transpaletele manuale. Dispozitivul de cântărire cu care este dotat nu îi schimbă caracteristicile și este amovibil în anumite cazuri. Ambele produse sunt, în principal, utilizate în același scop, și anume ridicarea sarcinilor pentru transportul acestora, funcția de indicare a greutății nefiind reținută ca o caracteristică esențială.

               (62)

               Prin urmare, se poate concluziona că practica de eludare constă în importurile produsului care face obiectul anchetei.

         2.5.   Motivație sau justificare economică insuficientă

               (63)

               Astfel cum s-a menționat în considerentele 34-46 de mai sus, această practică s-a accentuat în mod semnificativ după instituirea unui nivel ridicat al taxei în 2013. Având în vedere că produsul care face obiectul anchetei și transpaletele manuale sunt considerate interschimbabile, această practică nu are nicio altă justificare economică decât eludarea taxei antidumping.

               (64)

               Reclamanții au furnizat indicii că unicul scop al importurilor produsului care face obiectul anchetei era acela de a evita taxele. Aceste indicii se referă la faptul că un exportator a oferit, într-o broșură, produsul care face obiectul anchetei ca fiind „scutit de taxe antidumping” („ADD free”) sau că un alt producător-exportator a recomandat eliminarea dispozitivul de cântărire după import.

               (65)

               Producătorul-exportator care a solicitat modificarea definiției produsului care face obiectul anchetei, astfel cum se explică în considerentul 58 a afirmat, de asemenea, că tipul de produs pe care l-a exportat a fost dezvoltat și exportat înainte de majorarea taxei antidumping când nu avea niciun stimulent pentru a eluda taxele. Producătorul-exportator a afirmat, de asemenea, că exporturile tipului de produs pe care-l exporta reprezintă doar o mică parte din totalul exporturilor produsului care face obiectul anchetei, dar nu a susținut aceste afirmații prin niciun element de probă, după cum nu a furnizat niciun răspuns la chestionar și, prin urmare, nu a fost posibil să se stabilească și să verifice nici cantitățile exportate și nici datele acestor exporturi.

               (66)

               Pe baza informațiilor disponibile de la importatorii cooperanți, se poate într-adevăr observa că importurile produsului care face obiectul anchetei au început înainte de 2013. Cu toate acestea, o creștere semnificativă nu a fost înregistrată decât în urma creșterii taxei antidumping în 2013. Prin urmare, se poate considera că modificarea configurației schimburilor comerciale a intervenit numai după 2013. Pentru această modificare a configurației schimburilor comerciale nu a existat nicio altă justificare economică aparentă decât impunerea taxei antidumping.

               (67)

               Un importator de transpalete manuale și al produsului care face obiectul anchetei și un furnizor de sisteme de indicare a greutății utilizate în produsul care face obiectul anchetei au afirmat că există o piață pentru cărucioare echipate cu acest tip de sistem de indicare a greutății de precizie scăzută, deoarece pentru anumite aplicații specifice (de exemplu, verificarea sarcinii deșeurilor, prevenirea supraîncărcării camioanelor de mărfuri, utilizarea de către vânzătorii en gros în anumite sectoare de activitate) o simplă estimare a sarcinii totale ar fi suficientă.

               (68)

               Cu toate acestea, faptul că importurile produsului care face obiectul anchetei au început numai după majorarea taxei antidumping și că, în același timp, importurile de transpalete manuale au scăzut semnificativ și aproape au dispărut în perioada de raportare, arată că importurile produsului care face obiectul anchetei nu servesc o piață nouă, ci că, în realitate, înlocuiesc în mare parte importurile de transpalete manuale. Coincidența în timp a majorării taxei antidumping arată că scopul creșterii importurilor produsului care face obiectul anchetei a fost, de fapt, evitarea taxei antidumping. Prin urmare, argumentul a trebuit să fie respins.

         2.6.   Compromiterea efectelor corective ale taxei antidumping în materie de prețuri și/sau cantități ale produsului similar

               (69)

               Astfel cum se explică în considerentul 46, s-a estimat că importurile produsului care face obiectul anchetei au cunoscut o creștere de aproximativ 110 000 de unități între 2013 și 2014, ceea ce corespunde unei creșteri de circa 70 %; acestea au continuat să crească între 2014 și perioada de raportare cu mai mult de 80 000 de unități, ceea ce corespunde unei creșteri de circa 30 %. Aceste creșteri au fost considerate semnificative. Ele au reprezentat în jur de 42 % din totalul cărucioarelor importate în cursul perioadei de raportare. În plus, „alte tipuri de transpalete” au reprezentat, în 2011, aproximativ 30 % din totalul cărucioarelor importate din RPC, iar această proporție a crescut până la aproximativ 79 % în cursul perioadei de raportare.

               (70)

               Pentru a determina dacă efectele corective ale taxei au fost compromise în ceea ce privește prețurile, în conformitate cu articolul 13 alineatul (1) din regulamentul de bază, s-a verificat dacă prețurile de import ale produsului care face obiectul anchetei au fost inferioare prețului neprejudiciabil practicat în industria din Uniune, stabilit în anchetele anterioare. În cadrul ultimei reexaminări realizate în perspectiva expirării măsurilor încheiată în 2011 și menționată în considerentul 4 de mai sus, prețul neprejudiciabil a fost recalculat în raport cu ancheta inițială. Acest preț de referință a fost folosit la comparația cu media ponderată a prețurilor de export din Republica Populară Chineză din cursul perioadei de raportare, determinată pe baza informațiilor transmise de importatorii care au cooperat la anchetă. Această comparație a arătat o subcotare semnificativă a prețurilor în cursul perioadei de raportare.

               (71)

               Având în vedere cele de mai sus și ținând seama de volumele semnificative ale importurilor produsului care face obiectul anchetei estimate în cursul perioadei de raportare, s-a concluzionat că efectele corective ale măsurilor în vigoare au fost compromise atât în materie de cantitate, cât și de preț.

         2.7.   Elemente de probă ale dumpingului în legătură cu valoarea normală stabilită anterior

               (72)

               Valoarea normală a produsului în cauză a fost stabilită ultima oară în cadrul reexaminării intermediare încheiate în 2013, menționată în considerentul 5 de mai sus.

               (73)

               Pentru a stabili existența dumpingului în cursul perioadei de raportare, prețurile medii de import ale produsului care face obiectul anchetei comunicate de importatorii cooperanți au fost comparate cu valoarea normală a produsului în cauză stabilită în cadrul reexaminării intermediare.

               (74)

               Prețurile de import au fost ajustate la nivel „franco fabrică”, pe baza informațiilor primite de la importatorii cooperanți. Prețurile de import au fost, de asemenea, ajustate pentru a reflecta diferențele în caracteristicile fizice, și anume dispozitivul de cântărire încorporat în transpalete manuale.

               (75)

               Comparația a arătat existența unui dumping semnificativ. Ea demonstrează în mod clar existența unui dumping atunci când se compară prețurile curente ale importurilor produsului care face obiectul anchetei din RPC cu valoarea normală stabilită anterior în conformitate cu articolul 13 alineatul (1) din regulamentul de bază.

         3.   MĂSURI

               (76)

               Având în vedere constatările de mai sus, s-a concluzionat că taxa antidumping definitivă impusă pentru transpaletele manuale originare din RPC este eludată de importurile de transpalete manuale ușor modificate care conțin un sistem de indicare a greutății neintegrat în șasiu (brațele furcii) originare din RPC.

               (77)

               În conformitate cu articolul 13 alineatul (1) din regulamentul de bază, măsurile antidumping în vigoare privind importurile de transpalete manuale originare din RPC ar trebui, prin urmare, să fie extinse și asupra importurilor de transpalete manuale echipate cu „sistemul de indicare a greutății” constând într-un mecanism de cântărire neintegrat în șasiu, originare din RPC.

               (78)

               În conformitate cu articolul 13 alineatul (3) și cu articolul 14 alineatul (5) din regulamentul de bază, care prevăd că eventualele măsuri extinse ar trebui să se aplice importurilor care au intrat în Uniune în temeiul înregistrării instituite prin regulamentul de deschidere, taxa antidumping ar trebui să se perceapă pentru importurile în Uniune de transpalete manuale echipate cu un „sistem de indicare a greutății” constând dintr-un mecanism de cântărire neintegrat în șasiu, originare din RPC.

         4.   CERERI DE SCUTIRE

               (79)

               În absența cererilor din partea producătorilor-exportatori chinezi, nu a fost acordată nicio scutire.

         5.   COMUNICAREA CONCLUZIILOR

               (80)

               Tuturor părților interesate li s-au comunicat faptele esențiale și considerațiile care au condus la concluziile de mai sus, iar ele au fost invitate să formuleze observații cu privire la acestea. Nu s-au primit observații.

               (81)

               Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din regulamentul de bază,

         ADOPTĂ PREZENTUL REGULAMENT:
   Articolul 1
   (1)   Taxa antidumping definitivă instituită prin Regulamentul de punere în aplicare (UE) nr. 372/2013 asupra importurilor de transpalete manuale și de componente de bază ale acestora, și anume șasiurile și sistemele hidraulice, încadrate în prezent la codurile NC ex 8427 90 00 (coduri TARIC 8427900011 și 8427900019) și ex 8431 20 00 (coduri TARIC 8431200011 și 8431200019), originare din Republica Populară Chineză, se extinde la același produs, dar prezentat la import cu un așa-numit „sistem de indicare a greutății” constând într-un mecanism de cântărire neintegrat în șasiu, încadrat în prezent la codurile TARIC 8427900030 și 8431200050.
   (2)   Taxa a cărei aplicare este extinsă în temeiul alineatului (1) din prezentul articol este percepută la importurile în Uniune de transpalete manuale și de componente de bază ale acestora, și anume șasiurile și sistemele hidraulice, înregistrate în conformitate cu articolul 2 din Regulamentul de punere în aplicare (UE) 2015/2346, cu articolul 13 alineatul (3) și cu articolul 14 alineatul (5) din Regulamentul (UE) 2016/1036.
   (3)   În absența unor dispoziții contrare, se aplică dispozițiile în vigoare cu privire la taxele vamale.
   Articolul 2
   (1)   Cererile de scutire de taxa extinsă prin dispozițiile articolului 1 se formulează în scris în una dintre limbile oficiale ale Uniunii Europene și trebuie semnate de către o persoană autorizată să reprezinte entitatea care solicită scutirea. Cererea trebuie trimisă la următoarea adresă:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

         (2)   În conformitate cu articolul 13 alineatul (4) din Regulamentul (UE) 2016/1036, Comisia poate autoriza, printr-o decizie, scutirea importurilor provenind de la societățile care nu eludează măsurile antidumping instituite prin Regulamentul de punere în aplicare (UE) nr. 372/2013 de taxa extinsă prevăzută la articolul 1 din prezentul regulament.
   Articolul 3
   Autoritățile vamale sunt invitate să suspende înregistrarea importurilor instituită în conformitate cu articolul 2 din Regulamentul (UE) 2015/2346.
   Articolul 4
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 august 2016.

            Pentru Comisie

            Președintele

         Jean-Claude JUNCKER

      (1)  Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (JO L 176, 30.6.2016, p. 21).

      (2)  Regulamentul (CE) nr. 1174/2005 al Consiliului din 18 iulie 2005 de instituire a unui drept antidumping definitiv și de percepere definitivă a dreptului provizoriu instituit la importurile de transpalete manuale și de componente de bază ale acestora originare din Republica Populară Chineză (JO L 189, 21.7.2005, p. 1).

      (3)  Regulamentul (CE) nr. 684/2008 al Consiliului din 17 iulie 2008 de precizare a obiectului măsurilor antidumping instituite prin Regulamentul (CE) nr. 1174/2005 la importurile de transpalete manuale și componente de bază ale acestora originare din Republica Populară Chineză (JO L 192, 19.7.2008, p. 1).

      (4)  Regulamentul (CE) nr. 499/2009 al Consiliului din 11 iunie 2009 de extindere a taxei antidumping definitive impuse prin Regulamentul (CE) nr. 1174/2005 pentru importurile de transpalete manuale și de componente de bază ale acestora originare din Republica Populară Chineză la importurile aceluiași produs expediat din Thailanda, indiferent dacă produsul este sau nu declarat ca originar din Thailanda (JO L 151, 16.6.2009, p. 1).

      (5)  Regulamentul de punere în aplicare (UE) nr. 1008/2011 al Consiliului din 10 octombrie 2011 de instituire a unei taxe antidumping definitive la importurile de transpalete manuale și componente de bază ale acestora originare din Republica Populară Chineză, astfel cum a fost extinsă la importurile de transpalete manuale și componente de bază ale acestora expediate din Thailanda, indiferent dacă acestea sunt declarate ca originare din Thailanda sau nu, în urma unei reexaminări în perspectiva expirării măsurilor, în temeiul articolului 11 alineatul (2) din Regulamentul (CE) nr. 1225/2009 (JO L 268, 13.10.2011, p. 1).

      (6)  Regulamentul de punere în aplicare (UE) nr. 372/2013 al Consiliului din 22 aprilie 2013 de modificare a Regulamentului de punere în aplicare (UE) nr. 1008/2011 de instituire a unei taxe antidumping definitive la importurile de transpalete manuale și componente de bază ale acestora originare din Republica Populară Chineză în urma unei reexaminări intermediare parțiale în conformitate cu articolul 11 alineatul (3) din Regulamentul (CE) nr. 1225/2009 (JO L 112, 24.4.2013, p. 1).

      (7)  Regulamentul de punere în aplicare (UE) nr. 946/2014 al Comisiei din 4 septembrie 2014 de modificare a Regulamentului de punere în aplicare (UE) nr. 1008/2011 al Consiliului de instituire a unei taxe antidumping definitive la importurile de transpalete manuale și componente de bază ale acestora originare din Republica Populară Chineză în urma unei reexaminări în ceea ce privește un „nou exportator” în temeiul articolului 11 alineatul (4) din Regulamentul (CE) nr. 1225/2009 al Consiliului (JO L 265, 5.9.2014, p. 7).

      (8)  Regulamentul de punere în aplicare (UE) 2015/2346 al Comisiei din 15 decembrie 2015 de deschidere a unei anchete privind posibila eludare a măsurilor antidumping instituite prin Regulamentul de punere în aplicare (UE) nr. 1008/2011 al Consiliului, astfel cum a fost modificat prin Regulamentul de punere în aplicare (UE) nr. 372/2013 al Consiliului, asupra importurilor de transpalete manuale și de piese esențiale ale acestora, originare din Republica Populară Chineză, prin importarea unor transpalete manuale ușor modificate originare din Republica Populară Chineză, precum și de înregistrare a acestor importuri (JO L 330, 16.12.2015, p. 43).


title: Regulamentul de punere în aplicare (UE) 2016/329 al Comisiei din 8 martie 2016 privind autorizarea 6-fitazei ca aditiv furajer pentru toate speciile aviare și pentru purcei înțărcați, porci pentru îngrășare, scroafe și specii porcine minore (titularul autorizației: Lohmann Animal Nutrition GmbH) (Text cu relevanță pentru SEE)

text:
               9.3.2016

               RO

               Jurnalul Oficial al Uniunii Europene

               L 62/5

         REGULAMENTUL DE PUNERE ÎN APLICARE (UE) 2016/329 AL COMISIEI
   din 8 martie 2016
   privind autorizarea 6-fitazei ca aditiv furajer pentru toate speciile aviare și pentru purcei înțărcați, porci pentru îngrășare, scroafe și specii porcine minore (titularul autorizației: Lohmann Animal Nutrition GmbH)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor din hrana animalelor, precum și motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare a 6-fitazei. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea respectivă se referă la autorizarea 6-fitazei ca aditiv furajer pentru speciile aviare și porcine, ea urmând să fie clasificată în categoria „aditivi zootehnici”.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 17 iunie 2015 (2) că, în condițiile propuse de utilizare, 6-fitaza nu are efecte adverse asupra sănătății animalelor, asupra sănătății umane sau asupra mediului. De asemenea, s-a concluzionat că aditivul are potențialul de a îmbunătăți digestibilitatea fosforului, utilizarea fosforului sau mineralizarea osoasă a găinilor ouătoare, a puilor pentru îngrășare, a tuturor categoriilor de porcine și de curcani pentru îngrășare. Autoritatea a considerat că aceste concluzii pot fi extinse la puicuțele pentru ouat și la curcanii crescuți pentru reproducție. În plus, ea a stabilit că respectivele concluzii pot fi extrapolate la toate speciile minore de păsări de curte și la alte specii aviare până la vârsta de începere a ouatului, precum și la cele crescute pentru ouat. În mod similar, concluziile formulate în cazul porcinelor pot fi extrapolate la speciile porcine minore. Autoritatea nu consideră că sunt necesare cerințe specifice de monitorizare ulterioară introducerii pe piață. Aceasta a verificat, de asemenea, raportul privind metoda analitică a aditivului furajer în hrana pentru animale, prezentat de laboratorul de referință înființat prin Regulamentul (CE) nr. 1831/2003.

               (5)

               Evaluarea 6-fitazei arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui aditiv ar trebui să fie autorizată, conform specificațiilor din anexa la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Preparatul indicat în anexă, aparținând categoriei „aditivi zootehnici” și grupei funcționale „promotori de digestibilitate”, se autorizează ca aditiv pentru hrana animalelor în condițiile prevăzute în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 martie 2016.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  EFSA Journal 2015; 13(7):4159.

      ANEXĂ

                  Numărul de identificare al aditivului

                  Numele deținătorului autorizației

                  Aditiv

                  Compoziție, formulă chimică, descriere, metodă analitică

                  Specia sau categoria de animal

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  Unități de activitate/kg de furaj complet cu un conținut de umiditate de 12 %

                     Categoria de aditivi zootehnici. Grupă funcțională: promotori de digestibilitate

                  4a23

                  Lohmann Animal Nutrition GmbH

                  6-fitază
                  EC 3.1.3.26

                     Compoziția aditivului

                  Preparat de 6-fitază produs de Komagataella pastoris (DSM 25375) cu o activitate minimă de: 40 000 U (1)/g
                  Formă lichidă și solidă

                     Caracterizarea substanței active

                  6-fitază (EC 3.1.3.26) produsă de Komagataella pastoris (DSM 25375)

                     Metoda analitică
                      (2)

                  Pentru cuantificarea activității 6-fitazei în aditivul furajer:
                  metodă colorimetrică bazată pe reacția enzimatică a fitazei pe fitat – VDLUFA Method Book, Vol. III, 27.1.1
                  Pentru cuantificarea activității 6-fitazei în preamestecuri și în furaje minerale:
                  metodă colorimetrică bazată pe reacția enzimatică a fitazei pe fitat – VDLUFA Method Book, Vol. III, 27.1.3
                  Pentru cuantificarea activității 6-fitazei în furaje:
                  metodă colorimetrică bazată pe reacția enzimatică a fitazei pe fitat – EN ISO 30024.

                  Pui pentru îngrășare și puicuțe pentru ouat, toate speciile aviare pentru îngrășare și crescute pentru ouat, altele decât curcanii pentru îngrășare și curcanii crescuți pentru reproducție

                  —

                  250 U

                  —

                              1.

                              În modul de utilizare a aditivului și a preamestecului, a se indica condițiile de depozitare și stabilitatea la tratament termic.

                              2.

                              Măsuri de siguranță: în timpul manipulării preparatului este obligatorie purtarea măștii de protecție, a ochelarilor de protecție și a mănușilor de protecție

                  29 martie 2026

                  Toate speciile aviare pentru ouat

                  125 U

                  Curcani pentru îngrășare și curcani crescuți pentru reproducție

                  500 U

                  Purcei (înțărcați), porci pentru îngrășare, scroafe și specii porcine minore

                  250 U

         (1)  U reprezintă cantitatea de enzimă care eliberează 1 μmol de fosfat anorganic pe minut dintr-un substrat de fitat de sodiu la pH 5,5 și 37 °C.

         (2)  Detalii ale metodelor analitice sunt disponibile la următoarea adresă a Laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) nr. 576/2014 al Comisiei din 27 mai 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               28.5.2014

               RO

               Jurnalul Oficial al Uniunii Europene

               L 159/50

         REGULAMENTUL DE PUNERE ÎN APLICARE (UE) NR. 576/2014 AL COMISIEI
   din 27 mai 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 mai 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  45,8

                  MA

                  33,4

                  MK

                  75,5

                  TR

                  68,5

                  ZZ

                  55,8

                  0707 00 05

                  AL

                  36,9

                  MK

                  39,9

                  TR

                  119,9

                  ZZ

                  65,6

                  0709 93 10

                  MA

                  29,9

                  TR

                  111,2

                  ZZ

                  70,6

                  0805 10 20

                  EG

                  41,2

                  MA

                  41,0

                  TR

                  49,7

                  ZZ

                  44,0

                  0805 50 10

                  TR

                  121,8

                  ZA

                  139,4

                  ZZ

                  130,6

                  0808 10 80

                  AR

                  104,4

                  BR

                  97,8

                  CL

                  95,3

                  CN

                  98,7

                  MK

                  26,7

                  NZ

                  138,9

                  US

                  185,4

                  ZA

                  105,3

                  ZZ

                  106,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/1834 al Comisiei din 17 octombrie 2016 de modificare a Regulamentului (UE) nr. 37/2010 în ceea ce privește substanța „monepantel” (Text cu relevanță pentru SEE)

text:
               18.10.2016

               RO

               Jurnalul Oficial al Uniunii Europene

               L 280/22

         REGULAMENTUL DE PUNERE ÎN APLICARE (UE) 2016/1834 AL COMISIEI
   din 17 octombrie 2016
   de modificare a Regulamentului (UE) nr. 37/2010 în ceea ce privește substanța „monepantel”
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Articolul 17 din Regulamentul (CE) nr. 470/2009 prevede ca limita maximă de reziduuri (LMR) pentru substanțele farmacologic active destinate utilizării în Uniune în medicamentele de uz veterinar pentru animalele de la care se obțin produse alimentare sau în produsele biocide folosite în zootehnie să fie stabilită în cadrul unui regulament.

               (2)

               Tabelul 1 din anexa la Regulamentul (UE) nr. 37/2010 al Comisiei (2) stabilește substanțele farmacologic active și clasificarea acestora în ceea ce privește limitele reziduale maxime (LMR) în produsele alimentare de origine animală.

               (3)

               Substanța monepantel este, în prezent, inclusă în tabelul respectiv ca substanță permisă pentru ovine și caprine în ceea ce privește mușchii, țesutul adipos, ficatul, rinichii și laptele.

               (4)

               Agenția Europeană pentru Medicamente (EMA) a primit o cerere de includere a bovinelor în rubrica existentă referitoare la monepantel.

               (5)

               EMA, pe baza avizului emis de Comitetul pentru medicamente de uz veterinar, a recomandat stabilirea unei LMR pentru monepantel în țesuturile bovine, cu excepția animalelor care produc lapte pentru consumul uman.

               (6)

               În conformitate cu articolul 5 din Regulamentul (CE) nr. 470/2009, EMA trebuie să ia în considerare utilizarea LMR-urilor stabilite pentru o substanță farmacologic activă într-un anumit produs alimentar pentru un alt produs alimentar obținut de la aceeași specie sau a LMR-urilor stabilite pentru o substanță farmacologic activă într-una sau mai multe specii pentru alte specii.

               (7)

               EMA a considerat că extrapolarea LMR pentru monepantel din laptele de ovine și caprine pentru a include laptele de bovine nu este adecvată în acest moment din cauza datelor insuficiente.

               (8)

               Prin urmare, Regulamentul (UE) nr. 37/2010 ar trebui modificat în consecință.

               (9)

               Este adecvat să se acorde părților interesate o perioadă rezonabilă de timp pentru a lua măsurile care pot fi necesare pentru a respecta noua LMR.

               (10)

               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 17 decembrie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 octombrie 2016.

            Pentru Comisie

            Președintele

         Jean-Claude JUNCKER

      (1)  JO L 152, 16.6.2009, p. 11.

      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

      ANEXĂ
      În tabelul 1 din anexa la Regulamentul (UE) nr. 37/2010, rubrica corespunzătoare substanței „monepantel” se înlocuiește cu următorul text:

                     Substanță farmacologic activă

                     Reziduu marker

                     Specie animală

                     LMR

                     Țesuturi țintă

                     Alte dispoziții [conform articolului 14 alineatul (7) din Regulamentul (CE) nr. 470/2009]

                     Clasificare terapeutică

                     „Monepantel

                     Monepantel-sulfonă

                     Ovine, caprine

                     700 μg/kg

                     Mușchi

                     NICIO MENȚIUNE

                     Agenți antiparazitari/Agenți cu acțiune împotriva endoparaziților”

                     7 000  μg/kg

                     Țesut adipos

                     5 000  μg/kg

                     Ficat

                     2 000  μg/kg

                     Rinichi

                     170 μg/kg

                     Lapte

                     Bovine

                     300 μg/kg

                     Mușchi

                     A nu se utiliza la animalele de la care se obține lapte destinat consumului uman

                     7 000  μg/kg

                     Țesut adipos

                     2 000  μg/kg

                     Ficat

                     1 000  μg/kg

                     Rinichi


title: Regulamentul de punere în aplicare (UE) nr. 294/2012 al Comisiei din 3 aprilie 2012 de modificare a anexei I la Regulamentul (CE) nr. 669/2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală  Text cu relevanță pentru SEE

text:
               4.4.2012

               RO

               Jurnalul Oficial al Uniunii Europene

               L 98/7

         REGULAMENTUL DE PUNERE ÎN APLICARE (UE) NR. 294/2012 AL COMISIEI
   din 3 aprilie 2012
   de modificare a anexei I la Regulamentul (CE) nr. 669/2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 15 alineatul (5),
   întrucât:

               (1)

               Regulamentul (CE) nr. 669/2009 al Comisiei (2) stabilește norme privind controalele oficiale consolidate care trebuie efectuate asupra importurilor de hrană pentru animale și de produse alimentare de origine neanimală enumerate în anexa I la regulamentul menționat anterior (denumită în continuare „lista”), la punctele de intrare pe teritoriile menționate în anexa I la Regulamentul (CE) nr. 882/2004.

               (2)

               Articolul 2 din Regulamentul (CE) nr. 669/2009 prevede că lista trebuie să facă obiectul unei reexaminări periodice, cel puțin trimestriale, luând în considerare cel puțin sursele de informare menționate la articolul respectiv.

               (3)

               Frecvența și relevanța incidentelor alimentare notificate prin Sistemul rapid de alertă pentru alimente și furaje (RASFF), constatările misiunilor efectuate în țări terțe de către Oficiul Alimentar și Veterinar, precum și rapoartele trimestriale privind transporturile de hrană pentru animale și alimente de origine neanimală prezentate Comisiei de către statele membre în conformitate cu articolul 15 din Regulamentul (CE) nr. 669/2009, indică faptul că lista ar trebui modificată.

               (4)

               În special, lista ar trebui modificată prin eliminarea rubricilor referitoare la produsele pentru care sursele de informare menționate indică un grad satisfăcător de conformitate, în general, cu cerințele de siguranță relevante din legislația Uniunii și pentru care nu se mai justifică, prin urmare, efectuarea de controale oficiale consolidate.

               (5)

               În plus, lista ar trebui modificată prin creșterea frecvenței controalelor oficiale pentru mărfurile pentru care aceleași surse de informații arată un grad mai mare de neconformitate cu legislația relevantă a Uniunii care justifică introducerea unor controale oficiale consolidate.

               (6)

               Prin urmare, rubricile din listă privind anumite importuri din India și alte mărfuri din toate țările terțe ar trebui modificate în consecință.

               (7)

               Modificările aduse listei în ceea ce privește eliminarea rubricilor pentru anumite mărfuri ar trebui să se aplice cât mai curând posibil, deoarece au fost înlăturate preocupările inițiale privind siguranța. Prin urmare, aceste modificări ar trebui să se aplice de la data intrării în vigoare a prezentului regulament.

               (8)

               Având în vedere numărul de modificări care trebuie aduse anexei I la Regulamentul (CE) nr. 669/2009, este necesar ca aceasta să fie înlocuită cu textul din anexa la prezentul regulament.

               (9)

               Prin urmare, Regulamentul (CE) nr. 669/2009 ar trebui modificat în consecință.

               (10)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 669/2009 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 aprilie 2012.
   Cu toate acestea, modificările aduse anexei I la Regulamentul (CE) nr. 669/2009 în ceea ce privește eliminarea rubricilor referitoare la Capsicum annuum (măcinat sau pulverizat), curry (produse pe bază de ardei iute), Curcuma longa (șofran de India) și ulei de palmier roșu pentru posibila contaminare a coloranților Sudan se aplică de la data intrării în vigoare a prezentului regulament.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 aprilie 2012.

            Pentru Comisie

            Președintele

         José Manuel BARROSO

      (1)  JO L 165, 30.4.2004, p. 1.

      (2)  JO L 194, 25.7.2009, p. 11.

      ANEXĂ

            „ANEXA I

               Hrană pentru animale și produse alimentare de origine neanimală supuse unor controale oficiale consolidate la punctul de intrare desemnat

                        Hrană pentru animale și produse alimentare
                        (utilizare prevăzută)

                        Cod NC (1)

                        Țara de origine

                        Risc

                        Frecvența controalelor fizice și de identitate
                        (%)

                        Alune
                        (în coajă sau decorticate)

                        0802 21 00; 0802 22 00

                        Azerbaidjan (AZ)

                        Aflatoxine

                        10

                           (Hrană pentru animale și produse alimentare)

                                    —

                                    Arahide, în coajă

                                    —

                                 1202 41 00

                        Brazilia (BR)

                        Aflatoxine

                        10

                                    —

                                    Arahide, decorticate

                                    —

                                 1202 42 00

                                    —

                                    Unt de arahide

                                    —

                                 2008 11 10

                                    —

                                    Arahide, altfel preparate sau conservate

                                    —

                                    2008 11 91; 2008 11 96; 2008 11 98

                           (Hrană pentru animale și produse alimentare)

                        Tăiței uscați

                        ex 1902

                        China (CN)

                        Aluminiu

                        10

                           (Produse alimentare)

                        Pomelo

                        ex 0805 40 00

                        China (CN)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (11)

                        20

                           (Produse alimentare – proaspete)

                        Frunze de ceai (negru și verde)

                        ex 0902

                        China (CN)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (10)

                        10

                           (Produse alimentare)

                                    —

                                    Fasole verde lungă
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Republica Dominicană (DO)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (3)

                        50

                                    —

                                    Pepene amar

                                       (Momordica charantia)

                                    —

                                    ex 0709 99 90; ex 0710 80 95

                                    —

                                    Ardei (dulce și altul decât ardeiul dulce) (Capsicum spp.)

                                    —

                                    0709 60 10; ex 0709 60 99; 0710 80 51; ex 0710 80 59

                                    —

                                    Vinete

                                    —

                                    0709 30 00; ex 0710 80 95

                           (Produse alimentare – legume proaspete, refrigerate sau congelate)

                                    —

                                    Portocale (proaspete sau uscate)

                                    —

                                    0805 10 20; 0805 10 80

                        Egipt (EG)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (7)

                        10

                                    —

                                    Piersici (cu excepția nectarinelor)

                                    —

                                 0809 30 90

                                    —

                                    Rodii

                                    —

                                 ex 0810 90 75

                                    —

                                    Căpșuni

                                    —

                                 0810 10 00

                           (Produse alimentare – fructe și legume proaspete)

                        Ardei (dulce și altul decât ardeiul dulce) (Capsicum spp.)

                        0709 60 10; ex 0709 60 99; 0710 80 51; ex 0710 80 59

                        Egipt (EG)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (12)

                        10

                           (Produse alimentare – proaspete, refrigerate sau congelate)

                                    —

                                    Arahide, în coajă

                                    —

                                 1202 41 00

                        Ghana (GH)

                        Aflatoxine

                        50

                                    —

                                    Arahide, decorticate

                                    —

                                 1202 42 00

                                    —

                                    Unt de arahide

                                    —

                                 2008 11 10

                           (Hrană pentru animale și produse alimentare)

                        Frunze de curry (Bergera/Murraya koenigii)

                        ex 1211 90 85

                        India (IN)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (5)

                        50

                           (Produse alimentare – plante aromatice proaspete)

                                    —

                                       Capsicum annuum, întreg

                                    —

                                 0904 21 10

                        India (IN)

                        Aflatoxine

                        20

                                    —

                                       Capsicum annuum, măcinat sau pulverizat

                                    —

                                 ex 0904 22 00

                                    —

                                    Curry (produse pe bază de ardei iute)

                                    —

                                 0910 91 05

                                    —

                                    Nucșoară

                                       (Myristica fragrans)

                                    —

                                    0908 11 00; 0908 12 00

                                    —

                                    Mirodenie din coaja uscată a nucșoarei

                                       (Myristica fragrans)

                                    —

                                    0908 21 00; 0908 22 00

                                    —

                                    Ghimbir

                                       (Zingiber officinale)

                                    —

                                    0910 11 00; 0910 12 00

                                    —

                                       Curcuma longa (șofran de India)

                                    —

                                 0910 30 00

                           (Produse alimentare – mirodenii uscate)

                                    —

                                    Arahide, în coajă

                                    —

                                 1202 41 00

                        India (IN)

                        Aflatoxine

                        20

                                    —

                                    Arahide, decorticate

                                    —

                                 1202 42 00

                                    —

                                    Unt de arahide

                                    —

                                 2008 11 10

                                    —

                                    Arahide, altfel preparate sau conservate

                                    —

                                    2008 11 91; 2008 11 96; 2008 11 98

                           (Hrană pentru animale și produse alimentare)

                        Aditivi pentru hrana animalelor și preamestecuri

                        ex 2309; 2917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                        India (IN)

                        Cadmiu și plumb

                        10

                           (Hrană pentru animale)

                        Bame

                        ex 0709 99 90

                        India (IN)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (2)

                        10

                           (Produse alimentare – proaspete)

                        Semințe de pepene verde (egusi, Citrullus lanatus) și produse derivate

                        ex 1207 70 00; ex 1106 30 90; ex 2008 99 99

                        Nigeria (NG)

                        Aflatoxine

                        50

                           (Produse alimentare)

                                    —

                                       Capsicum annuum, întreg

                                    —

                                 0904 21 10

                        Peru (PE)

                        Aflatoxine și ochratoxina A

                        10

                                    —

                                       Capsicum annuum, măcinat sau pulverizat

                                    —

                                 ex 0904 22 00

                                    —

                                    alte fructe uscate din genul Capsicum (altele decât Capsicum annuum), întregi

                                    —

                                 ex 0904 21 90

                           (Produse alimentare – mirodenii uscate)

                        Ardei (altul decât ardeiul dulce) (Capsicum spp.)

                        ex 0709 60 99

                        Thailanda (TH)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (9)

                        10

                           (Produse alimentare – proaspete)

                                    —

                                    Frunze de coriandru

                                    —

                                 ex 0709 99 90

                        Thailanda (TH)

                        Salmonella (6)

                        10

                                    —

                                    Busuioc (sfânt, dulce)

                                    —

                                 ex 1211 90 85

                                    —

                                    Mentă

                                    —

                                 ex 1211 90 85

                           (Produse alimentare – plante aromatice proaspete)

                                    —

                                    Frunze de coriandru

                                    —

                                 ex 0709 99 90

                        Thailanda (TH)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (4)

                        20

                                    —

                                    Busuioc (sfânt, dulce)

                                    —

                                 ex 1211 90 85

                           (Produse alimentare – plante aromatice proaspete)

                                    —

                                    Fasole verde lungă
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Thailanda (TH)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (4)

                        50

                                    —

                                    Vinete

                                    —

                                    0709 30 00; ex 0710 80 95

                                    —

                                    Legume din familia Brassicaceae

                                    —

                                    0704; ex 0710 80 95

                           (Produse alimentare – legume proaspete, refrigerate sau congelate)

                                    —

                                    Ardei dulci (Capsicum annuum)

                                    —

                                    0709 60 10; 0710 80 51

                        Turcia (TR)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (8)

                        10

                                    —

                                    Tomate

                                    —

                                    0702 00 00; 0710 80 70

                           (Produse alimentare – legume proaspete, refrigerate sau congelate)

                        Struguri uscați (stafide)

                        0806 20

                        Uzbekistan (UZ)

                        Ochratoxina A

                        50

                           (Produse alimentare)

                                    —

                                    Arahide, în coajă

                                    —

                                 1202 41 00

                        Africa de Sud (ZA)

                        Aflatoxine

                        10

                                    —

                                    Arahide, decorticate

                                    —

                                 1202 42 00

                                    —

                                    Unt de arahide

                                    —

                                 2008 11 10

                                    —

                                    Arahide, altfel preparate sau conservate

                                    —

                                    2008 11 91; 2008 11 96; 2008 11 98

                           (Hrană pentru animale și produse alimentare)

         (1)  În cazul în care trebuie să fie examinate doar anumite produse de la oricare cod NC și nu există nicio subdiviziune specifică a codului respectiv în nomenclatura mărfurilor, codul NC se marchează prin «ex» (de exemplu, ex 1006 30: se include numai orezul basmati destinat consumului uman direct).

         (2)  În special, reziduuri de: acefat, metamidofos, triazofos, endosulfan, monocrotofos, metomil, tiodicarb, diafentiuron, tiametoxam, fipronil, oxamil, acetamipirid, indoxacarb, mandipropamid.

         (3)  În special, reziduuri de: amitraz, acefat, aldicarb, benomil, carbendazim, clorfenapir, clorpirifos, CS2 (ditiocarbamați), diafentiuron, diazinon, diclorvos, dicofol, dimetoat, endosulfan, fenamidonă, imidacloprid, malation, metamidofos, metiocarb, metomil, monocrotofos, ometoat, oxamil, profenofos, propiconazol, tiabendazol, tiacloprid.

         (4)  În special, reziduuri de: acefat, carbaril, carbendazim, carbofuran, clorpirifos, clorpirifos-metil, dimetoat, etion, malation, metalaxil, metamidofos, metomil, monocrotofos, ometoat, profenofos, protiofos, quinalfos, triadimefon, triazofos, dicrotofos, EPN, triforin.

         (5)  În special, reziduuri de: triazofos, oxidemeton-metil, clorpirifos, acetamiprid, tiametoxam, clotianidin, metamidofos, acefat, propargit, monocrotofos.

         (6)  Metoda de referință EN/ISO 6579 sau o metodă validată în raport cu aceasta, astfel cum se menționează la articolul 5 din Regulamentul (CE) nr. 2073/2005 al Comisiei (JO L 338, 22.12.2005, p. 1).

         (7)  În special, reziduuri de: carbendazim, ciflutrin, ciprodinil, diazinon, dimetoat, etion, fenitrotion, fenpropatrin, fludioxonil, hexaflumuron, lambda-cihalotrin, metiocarb, metomil, ometoat, oxamil, fentoat, triofanat-metil.

         (8)  În special, reziduuri de: metomil, oxamil, carbendazim, clofentezin, diafentiuron, dimetoat, formetanat, malation, procimidon, tetradifon, tiofanat-metil.

         (9)  În special, reziduuri de: carbofuran, metomil, ometoat, dimetoat, triazofos, malation, profenofos, protiofos, etion, carbendazim, triforin, procimidon, formetanat.

         (10)  În special, reziduuri de: buprofezin, imidacloprid, fenvalerat și esfenvalerat (sumă de izomeri RS și SR), profenofos, trifluralin, triazofos, triadimefon și triadimenol (sumă de triadimefon și triadimenol), cipermetrin [cipermetrin, inclusiv alte amestecuri ale izomerilor constituenți (sumă de izomeri)].

         (11)  În special, reziduuri de: triazofos, triadimefon și triadimenol (sumă de triadimefon și triadimenol), paration-metil, fentoat, metidation.

         (12)  În special, reziduuri de: carbofuran (sumă), clorpirifos, cipermetrin (sumă), ciproconazol, dicofol (sumă), difenoconazol, dinotefuran, etion, flusilazol, folpet, procloraz, profenofos, propiconazol, tiofanat-metil și triforin.”


title: Regulamentul de punere în aplicare (UE) nr. 416/2014 al Comisiei din 23 aprilie 2014 privind deschiderea și modul de gestionare a unor contingente tarifare de import pentru anumite cereale originare din Ucraina

text:
               24.4.2014

               RO

               Jurnalul Oficial al Uniunii Europene

               L 121/53

         REGULAMENTUL DE PUNERE ÎN APLICARE (UE) NR. 416/2014 AL COMISIEI
   din 23 aprilie 2014
   privind deschiderea și modul de gestionare a unor contingente tarifare de import pentru anumite cereale originare din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 literele (a) și (c),
   întrucât:

               (1)

               Regulamentul (UE) nr. 374/2014 al Parlamentului European și al Consiliului (2) prevede în special deschiderea unor contingente tarifare la importul de anumite cereale originare din Ucraina până la 31 octombrie 2014. Contingentele tarifare pentru anumite produse agricole menționate în anexa III la regulamentul menționat sunt gestionate de Comisie în conformitate cu normele stabilite în temeiul articolului 184 alineatul (2) litera (b) din Regulamentul (UE) nr. 1308/2013.

               (2)

               Pentru a permite importul ordonat și nespeculativ de cereale originare din Ucraina în cadrul contingentelor tarifare, ar trebui să se prevadă ca aceste importuri să fie condiționate de eliberarea unei licențe de import. Prin urmare, Regulamentele (CE) nr. 1301/2006 (3), (CE) nr. 1342/2003 (4) și (CE) nr. 376/2008 (5) ar trebui să se aplice fără a aduce atingere derogărilor care ar putea fi prevăzute de prezentul regulament.

               (3)

               Pentru a asigura o bună gestionare a acestor contingente, este necesar să se prevadă termene pentru depunerea cererilor de licență de import, precum și elementele care trebuie incluse în cereri și în licențe.

               (4)

               Regulamentul de punere în aplicare (UE) nr. 1006/2011 al Comisiei (6) a înlocuit codurile NC pentru cerealele menționate în anexa I la Regulamentul (CEE) nr. 2658/87 al Consiliului (7) cu noi coduri NC care sunt diferite de codurile menționate în Regulamentul (UE) nr. 374/2014. Prin urmare, este necesar ca anexa I la prezentul regulament să facă trimitere la noile coduri NC.

               (5)

               Întrucât contingentele menționate în anexa III la Regulamentul (UE) nr. 374/2014 sunt deschise numai până la 31 octombrie 2014, prezentul regulament ar trebui să intre în vigoare cât mai curând posibil.

               (6)

               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Deschiderea și gestionarea contingentelor
   (1)   Contingentele tarifare de import pentru anumite produse originare din Ucraina, care figurează în anexa la prezentul regulament, sunt deschise până la 31 octombrie 2014.
   (2)   Nivelul taxei de import în cadrul contingentelor tarifare menționate la alineatul (1) este de 0 EUR pe tonă.
   (3)   Se aplică dispozițiile Regulamentelor (CE) nr. 376/2008, (CE) nr. 1301/2006 și (CE) nr. 1342/2003, cu excepția cazului în care prezentul regulament prevede dispoziții contrare.
   Articolul 2
   Solicitarea și eliberarea licențelor de import
   (1)   Fără a aduce atingere articolului 6 alineatul (1) din Regulamentul (CE) nr. 1301/2006, solicitantul nu poate depune mai mult de o cerere de licență pe număr de ordine și pe săptămână. În cazul în care același solicitant depune mai mult de o cerere, nu se admite niciuna dintre cererile respective, iar garanțiile depuse la înaintarea cererilor sunt preluate de statul membru în cauză.
   Cererile de licențe de import se depun la autoritățile competente ale statelor membre în fiecare săptămână până vineri la ora 13:00, ora Bruxelles-ului. Cererile nu se mai pot depune după ziua de vineri, 17 octombrie 2014, ora 13.00, ora Bruxelles-ului.
   (2)   Fiecare cerere de licență de import precizează o cantitate exprimată în kilograme, fără zecimale, care nu trebuie să depășească cantitatea totală a contingentului în cauză.
   (3)   Licențele de import se eliberează în a patra zi lucrătoare următoare datei notificării prevăzute la articolul 4 alineatul (1).
   (4)   Cererea de licență de import și licența de import conțin numele „Ucraina” în rubrica 8 și rubrica „da” marcată cu o cruce. Licențele sunt valabile numai pentru produsele originare din Ucraina.
   Articolul 3
   Valabilitatea licențelor de import
   În conformitate cu articolul 22 alineatul (2) din Regulamentul (CE) nr. 376/2008, perioada de valabilitate a licenței de import se calculează începând cu data la care licența a fost efectiv eliberată.
   Termenul de valabilitate al licenței de import este cel definit la articolul 6 alineatul (1) litera (b) din Regulamentul (CE) nr. 1342/2003. În orice caz, acest termen de valabilitate ar trebui să expire la 31 octombrie 2014 cel târziu.
   Articolul 4
   Notificări
   (1)   Cel târziu în ziua de luni care urmează săptămânii în care sunt depuse cererile de licențe de import, statele membre notifică Comisiei, pe cale electronică, cel târziu până la ora 18:00, ora Bruxelles-ului, fiecare cerere după numărul de ordine, împreună cu originea produsului și cantitatea solicitată, inclusiv notificările cu mențiunea „zero”.
   (2)   În ziua eliberării licențelor de import, statele membre comunică Comisiei, pe cale electronică, informațiile privind licențele eliberate, prevăzute la articolul 11 alineatul (1) litera (b) din Regulamentul (CE) nr. 1301/2006, precum și cantitățile totale pentru care au fost eliberate licențele de import.
   Articolul 5
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 aprilie 2014.

            Pentru Comisie

            Președintele

         José Manuel BARROSO

      (1)  JO L 347, 20.12.2013, p. 671.

      (2)  Regulamentul (UE) nr. 374/2014 al Parlamentului European și al Consiliului din 16 aprilie 2014 privind reducerea sau eliminarea taxelor vamale aplicabile mărfurilor originare din Ucraina (JO L 118, 22.4.2014, p. 1).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      (4)  Regulamentul (CE) nr. 1342/2003 al Comisiei din 28 iulie 2003 de stabilire a normelor speciale de aplicare a regimului licențelor de import și de export în sectorul cerealelor și al orezului (JO L 189, 29.7.2003, p. 12).

      (5)  Regulamentul (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (JO L 114, 26.4.2008, p. 3).

      (6)  Regulamentul (UE) nr. 1006/2011 al Comisiei din 27 septembrie 2011 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 282, 28.10.2011, p. 1).

      (7)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară șistatistică și Tariful vamal comun (JO L 256, 7.9.1987, p. 1).

      ANEXĂ
      Fără a aduce atingere normelor de interpretare ale Nomenclaturii combinate, se consideră că formularea descrierii mărfurilor are cel mult o valoare indicativă, regimul preferențial fiind determinat, în cadrul prezentei anexe, de sfera de aplicare al codurilor NC. În cazul în care codul NC este precedat de un „ex”, aplicarea regimului preferențial este determinată pe baza codului NC și descrierii produsului.

                  Număr de ordine

                  Codul NC

                  Denumirea mărfurilor

                  Cantitate

                  09.4306

                  1001 99 (00)

                  Alte tipuri de alac, grâu comun și meslin, decât cele destinate însămânțării

                  950 000 tone

                  1101 00 (15-90)

                  Făină de grâu comun și alac, făină de meslin

                  1102 90 (90)

                  Făină de cereale, alta decât de grâu, de meslin, de secară, de porumb,de orz, de ovăz, de orez

                  1103 11 (90)

                  Crupe și griș de grâu comun și de alac

                  1103 20 (60)

                  Pelete de grâu

                  09.4307

                  1003 90 (00)

                  Orz, altul decât cel destinat însămânțării

                  250 000 tone

                  1102 90 (10)

                  Făină de orz

                  ex 1103 20 (25)

                  Pelete de orz

                  09.4308

                  1005 90 (00)

                  Porumb, altul decât cel destinat însămânțării

                  400 000 tone

                  1102 20 (10-90)

                  Făină de porumb

                  1103 13 (10-90)

                  Crupe și griș de porumb

                  1103 20 (40)

                  Pelete de porumb

                  1104 23 (40-98)

                  Boabe prelucrate de porumb